Identifikohet autori i dyshuar i sulmit në Mançester
Të paktën 22 viktima dhe 59 të plagosur, shumica të rinj dhe adoleshentë, që ndiqnin një koncert muzikor
Policia njoftoi se njeriu që hodhi veten në erë të hënën në përfundim të koncertit të këngëtares Ariana Grande në Mançester të Anglisë është identifikuar si Salman Abedi. Duke folur për gazetarët të martën pasdite shefi i policisë së Mançesterit Ian Hopkins, identifikoi 22-vjeçarin Abedi si autor të dyshuar për sulmin, por nuk dha detaje të tjera. Ndërkohë ISIS-i ka marrë përsipër përgjegjësinë për sulmin terrorist në Mançester. Presidenti amerikan Donald Trump e dënoi me forcë sulmin në Mançester të Anglisë, dhe shprehu solidaritet me popullin britanik. Policia britanike informoi se ka arrestuar një të ri 23-vjeçar në lidhje me sulmin, për të cilin u njoftua se ka marrë përgjegjësinë Shteti Islamik. Të paktën 22 persona u vranë dhe 59 të tjerë u plagosën gjatë shpërthimit dje në mbrëmje në të dalë të arenës ku zhvillohej një koncert. Shpërthimi ndodhi në hollin e Manchester Arenës, që ka një kapacitet prej 21 mijë vendesh, në përfundim të një koncerti të këngëtares amerikane të muzikës pop, Ariana Grande. Videot nga koncerti tregojnë mijëra pjesëmarrës, shumë prej tyre vajza të moshës së re, që me klithma përpiqeshin të dilnin nga godina. thotë Sophie Walker që ishte ndër spektatoret e koncertit. Prindër të shqetësuar që patën sjellë fëmijët në koncert, ishin mbledhur në rrugët rrotull duke pritur. Kryeministrja britanike Theresa May konfirmoi të dhënat paraprake të policisë së Mançesterit se një sulmues vetëvrasës shpërtheu një paisje të improvizuar në një nga hollet dalëse të arenës. Ajo e quajti sulmin ndër më të rëndët që ka përjetuar Britania. tha Kryeministrja May. Kryeministrja britanike tha se hetuesit po punojnë për të përcaktuar nëse sulmuesi veproi i vetëm apo si pjesë e një grupi. Presidenti amerikan Donald Trump e dënoi sulmin gjatë vizitës në Bethlehem, përkrah Presidentit të Autoritetit Palestinez, Mahmoud Abbas. tha Presidenti Trump. Këngëtarja Grande nuk u lëndua gjatë sulmit. Ajo shkruajti më pas në Twitter për të shprehur pikëllimin dhe për të ngushëlluar familjarët e viktimave. Kryeministrja May dhe kreu i opozitës Corbyn pezulluan aktivitetet e fushatës elektorale për zgjedhjet e 8 qershorit. Departmenti amerikan i Sigurisë njoftoi se po monitoron situatën dhe se nuk ka aktualisht ndonjë kërcënim specifik për koncerte që zhvillohen në SHBA.